**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 586**

от заседание на Общинския съвет,

проведено на 07.09.2021 г., Прот. № 35

**ОТНОСНО:** Формиране на групи в детски градини с недостатъчен брой деца за формиране на група по чл. 59 от Наредбата за финансирането на институциите в системата на предучилищното и училищното образование с минимум 6 деца, когато групата е единствена за населеното място, за учебната 2021/2022 година

На основание чл. 21, ал. 1, т. 23 и ал. 2 от Закона за местното самоуправление и местната администрация (ЗМСМА), чл. 58, ал. 2 и чл. 59 от Наредбата за финансирането на институциите в системата на предучилищното и училищното образование и във връзка с предложение с Вх. № 1067/02.09.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

1. Дава съгласие за учебната 2021/2022 година да се формират:

* смесена група с 8 деца в ДГ „Зорница“, село Ореш, изнесена група в село Драгомирово;
* смесена група с 9 деца в ДГ „Радост“, село Царевец, изнесена група село Хаджидимитрово;
* смесена група с 11 деца в ДГ „Калина Малина“, град Свищов, изнесена група в село Вардим;
* смесена група с 10 деца в ДГ „Калина Малина“, град Свищов, изнесена група в село Българско Сливово;
* една слята група с 15 петгодишни и 5 шестгодишни в ДГ „Васил Левски“, град Свищов, изнесена група на ул. „Плевенско шосе“ 5.

2. Възлага на кмета на общината в изпълнение на настоящото решение да внесе мотивирано предложение до РУО – Велико Търново и Министерството на образованието и науката за одобряване на:

* смесена група с 8 деца в ДГ „Зорница“, село Ореш, изнесена група в село Драгомирово;
* смесена група с 9 деца в ДГ „Радост“, село Царевец, изнесена група село Хаджидимитрово;
* смесена група с 11 деца в ДГ „Калина Малина“, град Свищов, изнесена група в село Вардим;
* смесена група с 10 деца в ДГ „Калина Малина“, град Свищов, изнесена група в село Българско Сливово;
* една слята група с 15 петгодишни и 5 шестгодишни в ДГ „Васил Левски“, град Свищов, изнесена група на ул. „Плевенско шосе“ 5 за учебната 2021/2022 година във връзка с чл. 58, ал. 2 и чл. 59 от Наредбата за финансирането на институциите в системата на предучилищното и училищното образование за учебната 2021/2022 година.

**МОТИВИ:** В Община Свищов са постъпили 4 (четири) докладни записки от директорите на: ДГ „Зорница“, село Ореш, изнесена група село Драгомирово; ДГ „Радост“, село Царевец, изнесена група село Хаджидимитрово; ДГ „Калина Малина“, град Свищов, изнесена група в село Вардим и изнесена група в село Българско Сливово; ДГ „Васил Левски“, град Свищов, изнесена група на ул. „Плевенско шосе“ 5 относно даване на съгласиe за функциониране на група по чл. 58, ал. 2 и чл. 59 от Наредбата за финансирането на институциите в системата на предучилищното и училищното образование за учебната 2021/2022 година.

Исканията са на основание чл. 58, ал. 2 и чл. 59 от Наредбата за финансирането на институциите в системата на предучилищното и училищното образование.

Във връзка с чл. 58, ал. 2 и чл. 59 от Наредбата за финансирането на институциите в системата на предучилищното и училищното образование, Общински съвет – Свищов е необходимо да разгледа и одобри предложенията по цитираните членове от Наредбата.

При заверка на Списък Образец № 2 за учебната 2021/2022 година от МОН, такива групи се допускат с решение на Общинския съвет.

Функционирането на такива смесени групи в детските градини е наложително, поради затрудненията при транспортиране на деца от 2 до 6 годишна възраст до средищни детски градини. Предложенията са за групи, които са единствени в детската градина и населеното място.

Общински съвет – Свищов приема решение на основание чл. 21, ал. 1, т. 23 и ал. 2 от Закона за местното самоуправление и местната администрация (ЗМСМА), чл. 58, ал. 2 и чл. 59 от Наредбата за финансирането на институциите в системата на предучилищното и училищното образование по мотивирано предложение от Кмета на Община Свищов, въз основа на мотивирано искане от директора на детската градина.

В заседанието участват 27 общински съветници.

Гласували “За” – 26, “Против” – 1 и “Въздържали се” – няма.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/